ΚΑΝΟΝΙΣΜΟΣ (ΕΟΚ) αριθ. 2743/91 ΤΗΣ ΕΠΙΤΡΟΠΗΣ της 18ης Σεπτεμβρίου 1991 για την τροποποίηση του κανονισμού (ΕΟΚ) αριθ. 693/88 περί του ορισμού της εννοίας των προϊόντων καταγωγής για την εφαρμογή δασμολογικών προτιμήσεων χορηγούμενων από την Ευρωπαϊκή Οικονομική Κοινότητα σε ορισμένα προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπυσσόμενων χωρών (1), και ιδίως το άρθρο 1,

τον κανονισμό (ΕΟΚ) αριθ. 3832/90 του Συμβουλίου της 20ής Δεκεμβρίου 1990 για την εφαρμογή των γενικευμένων δασμολογικών προτιμήσεων κατά το έτος 1991 όσον αφορά ορισμένα κλωστοϋφαντουργικά προϊόντα καταγωγής αναπτυσσόμενων χωρών (2), και ιδίως το άρθρο 1,

τον κανονισμό (ΕΟΚ) αριθ. 3833/90 του Συμβουλίου της 20ής Δεκεμβρίου 1990 περί εφαρμογής των γενικευμένων προτιμήσεων κατά το έτος 1991 για ορισμένα γεωργικά προϊόντα καταγωγής αναπτυσσόμενων χωρών (3), και ιδίως το άρθρο 1,

τον κανονισμό (ΕΟΚ) αριθ. 3834/90 του Συμβουλίου της 20ής Δεκεμβρίου 1990 για την μείωση των εισφορών κατά το έτος 1991 για ορισμένα γεωργικά προϊόντα καταγωγής αναπτυσσόμενων χωρών (4), και ιδίως το άρθρο 1,

τον κανονισμό (ΕΟΚ) αριθ. 3835/90 του Συμβουλίου της 20ής Δεκεμβρίου 1990 για την τροποποίηση των κανονισμών (ΕΟΚ) αριθ. 3831/90, (ΕΟΚ) αριθ. 3832/90 και (ΕΟΚ) αριθ. 3833/90 όσον αφορά το καθεστώς των γενικευμένων δασμολογικών προτιμήσεων που επιβάλλονται σε ορισμένα προϊόντα καταγόμενα από την Βολιβία, τον Ισημερινό, την Κολομβία και το Περού (5),

Εκτιμώντας:

ότι η απόφαση 90/672/ΕΚΑΧ των αντιπροσώπων των κυβερνήσεων των κρατών μελών της Ευρωπαϊκής Κοινότητας, συνελθόντων στα πλαίσια του Συμβουλίου της 20ής Δεκεμβρίου 1990, περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα σιδηρουργικά προϊόντα καταγωγής αναπτυσσόμενων χωρών (6), όπως τροποποιήθηκε με την απόφαση 90/673/ΕΚΑΧ (7), ορίζει ότι η έννοια του προϊόντος καταγωγής καθορίζεται με τη διαδικασία που προβλέπεται στο άρθρο 14 του κανονισμού (ΕΟΚ) του Συμβουλίου αριθ. 802/68 της 27ης Ιουνίου 1968 περί του κοινού ορισμού της εννοίας καταγωγής των εμπορευμάτων (8). ότι οι εφαρμοστέοι προς τον ανωτέρω σκοπό κανόνες πρέπει να είναι οι ίδιοι με εκείνους που προβλέπονται για τα λοιπά προϊόντα-

ότι οι κανόνες καταγωγής που αναφέρονται στο παράρτημα ΙΙΙ του κανονισμού (ΕΟΚ) αριθ. 693/88 της Επιτροπής (9) βασίζονται στο εναρμονισμένο σύστημα (που στο εξής θα αναφέρεται σαν ΕΣ) το οποίο αντικατέστησε την ονοματολογία του συμβουλίου τελωνειακής συνεργασίας (ΣΤΣ) από την 1η Ιανουαρίου 1988- ότι κανένας κανόνας καταγωγής δεν προβλέπεται στο παράρτημα ΙΙΙ του κανονισμού (ΕΟΚ) αριθ. 693/88 με την κλάση ex 1505 του ΕΣ- ότι αυτό δεν αντιστοιχεί με το περιεχόμενο του κανόνα καταγωγής ο οποίος εφαρμοζόταν προηγουμένως για την αντίστοιχη κλάση της ονοματολογίας του ΣΤΣ- ότι κρίνεται, επομένως, σκόπιμη η αποκατάσταση του περιεχομένου του κανόνα καταγωγής όπως ήταν πριν από την 1η Ιανουαρίου 1988-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα ΙΙΙ του κανονισμού (ΕΟΚ) αριθ. 693/88 προστίθεται ο ακόλουθος κανόνας καταγωγής:

Κλάση ΕΣ Περιγραφή του προϊόντος Επεξεργασία ή μεταποίηση επί μη καταγόμενων υλών η οποία προσδίδει το χαρακτήρα του καταγόμενου προϊόντος (1) (2) (3) "ex 1505 Διυλισμένη λανολίνη Κατασκευή από ακατέργαστο εριολίπος"

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Σεπτεμβρίου 1991. Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 370 της 31. 12. 1990, σ. 1. (2) ΕΕ αριθ. L 370 της 31. 12. 1990, σ. 39. (3) ΕΕ αριθ. L 370 της 31. 12. 1990, σ. 86. (4) ΕΕ αριθ. L 370 της 31. 12. 1990, σ. 121. (5) ΕΕ αριθ. L 370 της 31. 12. 1990, σ. 126. (6) ΕΕ αριθ. L 370 της 31. 12. 1990, σ. 133. (7) ΕΕ αριθ. L 370 της 31. 12. 1990, σ. 151. (8) ΕΕ αριθ. L 148 της 28. 6. 1968, σ. 1. (9) ΕΕ αριθ. L 77 της 22. 3. 1988, σ. 1.